'Ek hou jou dop!': Man vind onheilspellende 15 jaar oue boodskap in sy kaggel
JY LEES NOU 'Ek hou jou dop!': Man vind onheilspellende 15 jaar oue boodskap in sy kaggel
’n Mens het al gehoor van ’n boodskap in ’n bottel, maar ’n boodskap in ’n kaggel? Maar 'n man van Engeland het omtrent 'n storie te vertel oor die onheilspellende boodskap wat hy in sy kaggel gevind het!
’n Mens het al gehoor van ’n boodskap in ’n bottel, maar ’n boodskap in ’n kaggel?
’n Man van Manchester, Engeland, het onlangs die verrassende ontdekking gemaak toe hy die vloer in sy kamer vervang.
Toe kontrakteurs ’n ongebruikte kaggel in Alex Moss se kamer oopmaak, het hulle ’n grillerige nota – wat al 15 jaar daar was – binne gevind.
“Hallo, welkom in my kamer. Dis 2001 en ek versier hierdie kamer,” lui die briefie. En dan nog meer sinister. “Hoop jy geniet jou lewe. En onthou, ek sal jou altyd dophou!” Nog vreemder is dat die skrywer besluit het om die briefie af te sluit met woord “L8SERS”, gevolg deur sy naam, Darren Lucas. Ondanks die feit dat Darren duidelik nie enige rede gehad het om die boodskap vir iemand te los om te vind nie, was Alex steeds genoeg geboei om hom te probeer opspoor. Hy het ’n foto van die briefie op sosiale media onder die hutsteken #finddarrenlucas geplaas.
Having our bedroom floor replaced. Opened up the fireplace and was met with this… #finddarrenclucas #manchester pic.twitter.com/e8mlDSopqC — Alex Moss (@alexmoss) March 11, 2016
En binne ’n paar uur het hy Darren opgespoor. En dit klink of Darren mooi herinnerings van sy tyd in die huis het.
@alexmoss I'm not watching I promise.. Enjoy Guest Road. What a house. — dclu (@D_Clucas) March 11, 2016
Hulle het kort daarna begin gesels oor hul gedeelde belangstelling en Darren het selfs vir Alex gesê hy kan uitsien na ’n pragtige tuin in die somer.
@D_Clucas haha the amazing power of social. Yeah I know! Good shower too :-D — Alex Moss (@alexmoss) March 11, 2016
@alexmoss wait till the garden blooms in summer! — dclu (@D_Clucas) March 11, 2016
Alex, direkteur van ’n aanlyn agentskap, het gesê: “Ja, ek kan bloeisels in die tuin sien. Moet ek vir jou ’n foto van die kamer stuur as dit voltooi is of gaan dit ’n bietjie vreemd wees?” Maar Darren het gesê dit sal hom emosioneel maak om te sien hoe die huis verander het. Hy het langer as twee dekades saam met sy familie daar gewoon.
@alexmoss family lived there for 20 years.Bit emotional leaving. I will hold on to the memories I have! But thanks mate. — dclu (@D_Clucas) March 11, 2016
Hy het getwiet: “Ek hoop julle geniet die huis nes ons dit geniet het. Ons het wonderlike partytjies daar gehad. Die familie het 20 jaar daar gebly. Dit was emosioneel om te gaan. Ek sal aan die herinnerings vashou wat ek van die huis het. Maar dankie in elk geval.” En heel sinister eindig Darren die gesprek af:
Hope he doesn't find the other letters — dclu (@D_Clucas) March 15, 2016
Bronne: Twitter, Metro, Mirror.co.uk